**UZNESENIA**

z ustanovujúceho zasadnutia obecného zastupiteľstva obce Lukavica zo dňa 02.01.2015

Obecné zastupiteľstvo na svojom ustanovujúcom zasadnutí prerokovalo:

1. Informáciu o výsledkoch voľby starostu a volieb do obecného zastupiteľstva.

2. Poverenie poslanca, ktorý bude zvolávať a viesť zasadnutia obecného zastupiteľstva v prípadoch podľa § 12 ods. 2 prvá veta, ods. 3 tretia veta, ods. 5 tretia veta a ods. 6 tretia veta zákona SNR č. 369/1990 Zb. o obecnom zriadení v znení neskorších predpisov.

3. Určenie zástupcu starostu obce a zapisovateľky obecného zastupiteľstva.

4. Návrh na zriadenie komisií obecného zastupiteľstva, určenie náplne ich práce, voľba členov a predsedov komisií.

5. Návrh na určenie mesačného platu starostu obce.

6. Návrh na určenie mesačného platu zástupcu starostu obce a odmeny poslancom obecného zastupiteľstva, rôzne.

*1. Informácia o výsledkoch voľby starostu a volieb do obecného zastupiteľstva.*

**Uznesenie č. 1/2015**

Obecné zastupiteľstvo v Lukavici

**A. berie na vedomie**

1. výsledky voľby starostu a volieb do obecného zastupiteľstva

2. vystúpenie novozvoleného starostu

**B. konštatuje, že**

1. novozvolený starosta obce Andrej Kotuľa zložil zákonom predpísaný sľub starostu obce

2. prítomní zvolení poslanci obecného zastupiteľstva zložili zákonom predpísaný sľub poslanca obecného zastupiteľstva: Rastislav Hankovský

Jaroslav Ondis

Miloš Vanta

Jaroslav Voľanský

Andrej Kotuľa

V Lukavici, 02.01.2015

*2. Poverenie poslanca, ktorý bude zvolávať a viesť zasadnutia obecného zastupiteľstva v prípadoch podľa § 12 ods. 2 prvá veta, ods. 3 tretia veta, ods. 5 tretia veta a ods. 6 tretia veta zákona SNR č. 369/1990 Zb. o obecnom zriadení v znení neskorších predpisov.*

**Uznesenie č. 2/2015**

Obecné zastupiteľstvo v Lukavici

**poveruje**

1. poslanca Jaroslava Voľanského zvolávaním a vedením zasadnutím obecného zastupiteľstva v prípadoch podľa § 12 ods. 2 prvá veta, ods. 3 tretia veta, ods. 5 tretia veta a ods. 6 tretia veta zákona SNR č. 369/1990 Zb. o obecnom zriadení v znení neskorších predpisov.

Andrej Kotuľa

V Lukavici, 02.01.2015

*3. Určenie zástupcu starostu obce a zapisovateľky obecného zastupiteľstva.*

**Uznesenie č. 3/2015**

Obecné zastupiteľstvo v Lukavici

**A. určuje za zástupcu starostu obce:** Rastislava Hankovského

**B. určuje za zapisovateľku obecného zastupiteľstva:** Janu Jackaninovú

Andrej Kotuľa

V Lukavici, 02.01.2015

*4. Zriadenie komisií obecného zasupiteľstva, určenie náplne ich práce, voľba predsedov a členov komisií*

**Uznesenie č. 4/2015**

Obecné zastupiteľstvo v Lukavici

**A. zriaďuje**

finančnú komisiu

komisiu pre verejný poriadok

 komisiu pre rozvoj obce

**B. určuje náplň práce komisiám takto:**

Finančná komisia - v zmysle zákona č.369/1990 Zb. o obecnom zriadení v znení neskorších predpisov, § 15 ods.3 vymedzuje náplň finančnej komisie nasledovne:

- pomoc pri príprave návrhu rozpočtu podľa rozpočtovej skladby,

- kontrola plnenia rozpočtu podľa rozpočtovej skladby,

- vypracovanie návrhu finančného krytia podujatí na základe projektov predložených OZ,

- preverovanie možností získavania finančných zdrojov pre rozvojové aktivity,

- zhodnocovanie finančnej návratnosti jednotlivých projektov,

- vyjadrenie stanoviska k zámerom obce z finančného hľadiska pred prejednaním v OZ,

- príprava návrhu zmien v rozpočte obce,

- spolupráca s ostatnými komisiami a ďalšie úlohy vyplývajúce z uznesení OZ,

- získava a prejednáva poznatky, informácie o činnostiach s negatívnym dopadom na obec, navrhuje opatrenia a dáva podnety na riešenie.

Komisia pre verejný poriadok:

- spolupôsobí pri tvorbe a ochrane životného prostredia,

- spolupôsobí pri správe a údržbe verejnej zelene,

- kontroluje nakladanie s komunálnym odpadom,

- kontroluje zásobovanie vodou, odpadové vody.

 Komisia pre rozvoj obce:

- posudzuje koncepcie z hľadiska rozvoja obce,

- posudzuje projekty na čerpanie štátnych fondov a fondov EÚ,

- posudzuje vlastnú investičnú činnosť obce v záujme zabezpečenia potrieb obyvateľov obce a rozvoja obce,

- posudzuje územnoplánovaciu dokumentáciu obce – jej obstarávanie, schvaľovanie a zmeny,

- spolupôsobí pri príprave vlastnej investičnej a podnikateľskej činnosti obce z územnoplánovacieho hľadiska,

- predkladá iniciatívne návrhy na rozvoj dopravy a miestnych komunikácií,

- posudzuje návrhy na rozvoj verejného osvetlenia, elektrifikáciu obce a plynofikáciu obce.

**C. volí**

finančná komisia: predseda – Jaroslav Ondis

navrhuje za členov finančnej komisie - Lucia Kotulová, Jana Jackaninová

Komisia pre verejný poriadok: predseda – Miloš Vanta

členovia - Jaroslav Voľanský, Peter Ondis

Komisia pre rozvoj obce: predseda – Jaroslav Voľanský

členovia – Miloš Vanta, Jaroslav Ondis

navrhuje za členku komisie pre rozvoj obce - Božena Katušinová

Andrej Kotuľa

V Lukavici, 02.01.2015

*5. Určenie mesačného platu starostu*

**Uznesenie č. 5/2015**

Obecné zastupiteľstvo v Lukavici

**určuje:**

- v súlade so zákonom NR SR č. 253/1994 Z.z. o právnom postavení a platových pomeroch starostov obcí a primátorov miest v znení neskorších predpisov v rozsahu určenom doterajším obecným zastupiteľstvom najneskôr 90 dní pred voľbami mesačný plat starostu Andreja Kotuľu vo výške 1,49 násobku priemernej mzdy v národnom hospodárstve SR, čo je v súčasnosti 1228 eur mesačne.

Andrej Kotuľa

V Lukavici, 02.01.2015

*6. Určenie mesačného platu zástupcu starostu obce a odmeny poslancom obecného zastupiteľstva, rôzne.*

**Uznesenie č. 6/2015**

Obecné zastupiteľstvo v Lukavici

**A. schvaľuje plat zástupcovi starostu** vo výške 60 eur mesačne

**B. schvaľuje odmenu pre poslancov obecného zastupiteľstva** vo výške 15 eur za účasť na zasadnutí obecného zastupiteľstva.

Andrej Kotuľa

V Lukavici, 02.01.2015

**Uznesenie č. 7/2015**

Obecné zastupiteľstvo v Lukavici

**schvaľuje** ponechanie SIM karty s telefónnym číslom 0944 109 291 p. Mgr. Alene Voľanskej-Martičekovej.

Andrej Kotuľa

V Lukavici, 02.01.2015